# בדיקה ויזואלית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בדיקות ראיה ויזואליות הינן בדיקות לא הורסות, המשתמשות באמצעי צפיה שונים בעלי גישה פיזית למקום הבדיקה (להבדיל ממערכות לא חודרניות, כגון רדיוגרפיה) לצורך הערכת מצב הנבדק.

אמצעים אלו נפוצים בכל תחומי התעשיה והרפואה המשתמשים בבדיקות לא הורסות.

## [עריכה] מכשור בדיקה

בתחום זה נפוצים מכשירי לואו-טק (כגון זכוכית מגדלת ופנס) ומכשירי היי-טק (וידאוסקופים בעלי יכולת פענוח נתונים עצמאית).

### [עריכה] זכוכית מגדלת

משמשת להגדלה אופטית של משטח הבדיקה, על מנת לאתר סדקים קטנים או פגמי חומר שאינם ניתנים לזיהוי בעין בלתי מזויינת.

### [עריכה] פנס

בדיקה באמצעות פנס מיועדת למקד את הראיה האנושית וכך לזהות פגמים בולטים בחומר.

הבודק עוקב בעיניו אחרי אלומת פנס צרה וכך ממקד את תשומת ליבו לפרטים ספציפיים.

### [עריכה] בורוסקופ

בורוסקופ הוא למעשה הדור השני של הפריסקופ המוכר מתחום הצוללות והעקיבה, שמיועד לצפות בחלקים אליהם אין אפשרות גישה פיזית לעין האדם (מערות האף, לדוגמה).

מדובר במערכת המשלבת סיב אופטי או תחליף בעל עקרון זהה (העברת אור מצד אחד של הסיב לצד השני) ומערכת תאורה המתחברת את הסיב. הסיב יכול להיות גמיש או קשיח.

הצד הרחוק של המערכת, העדשה, מתצפת על החלק הרצוי, בעוד מערכת התאורה מאירה את החלק הנ"ל (באופן טבעי, רוב אזורי הבדיקה בשיטה זו הינם חשוכים), וגלי האור מועברים לאחור אל הבודק, הצופה בהם דרך עדשה בצד השני של הסיב.

### [עריכה] וידאוסקופ

וידאוסקופיה הינה הדור השלישי של עולם הפריסקופים והבורוסקופים.

עקרונות הוידאוסקופיה זהים לעקרונות הבורוסקופיה, אך במקום עדשה שדרכה הצופה רואה ישירות, ממוקם חיישן דיגיטלי אלקטרואופטי, מסוג CMOS או CCD, או חיישנים מסוגים אחרים, שמתרגם את אותות האור האנלוגיים לדיגיטליים, ומאפשר צפיה בעזרת מסך דיגיטלי.

מערכות וידאוסקופיה מהדור הרביעי הינן בעלות יכולת איתור פגמים עצמאית.

## [עריכה] בדיקות רפואיות

בתחומים רפואיים רבים משתמשים במערכות בדיקה ויזואליות, ובעיקר בוידאוסקופיה.

חלק מהשימוש נעשה כחלק מטיפולים כגון צנתור ואורתרוסקופיה, שבהן מוחדר לגוף וידאוסקופ המשולב עם מערכת טיפול, שמאפשר הערכת מצב מיידית וגם טיפול בבעיה.

עקב החודרניות לגוף האדם, המהווה סכנה, טיפולים אלו אינם מוגדרים כבדיקה לא הורסת.

בדיקות לא הורסות בתעשייה
בדיקות ויזואליות | רדיוגרפיה | אולטרסוניקה | בדיקת חלקיקים מגנטיים | זרמי ערבולת | שירוגרפיה | תרמוגרפיה | נוזלים חודרים | בדיקת הקשה

מקור: http://he.wikipedia.org../../../%D7%91/%D7%93/%D7%99/%D7%91%D7%93%D7%99%D7%A7%D7%94_%D7%95%D7%99%D7%96%D7%95%D7%90%D7%9C%D7%99%D7%AA.html

קטגוריות: טכנולוגיה | תעשייה | בדיקות רפואיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch